Diari Oficial de la Generalitat Valenciana


Sumari del DOGV 9807, del 12-03-2024 (2024/2021)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada Bonalba FV i la seua infraestructura d'evacuació, amb potència per a instal·lar de 6,29 MW, que s'ha de situar en el terme municipal de Mutxamel. Expedient ATALFE/2023/17/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9807

Data del DOGV
:   12-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2021


Data del document
:   28-02-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada Bonalba FV i la seua infraestructura d'evacuació, amb potència per a instal·lar de 6,29 MW, que s'ha de situar en el terme municipal de Mutxamel. Expedient ATALFE/2023/17/03. [2024/2021]  
  
  
Als efectes que preveuen:  
- El Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 14/2003, de 10 d'abril, de patrimoni de la Generalitat, respecte de la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indiquen:  
Peticionari: Leucanto Inversiones, SL, NIF Z21396974 i domicili social al carrer del Periodista Pirula Arderius, núm. 4, 03554 Alacant.  
  
Tipus de central elèctrica: central fotovoltaica denominada Bonalba FV, amb una potència d'instal·lació de 6,29 MW, incloent-hi les infraestructures d'evacuació.  
Emplaçament dels grups generadors:  
- Les parcel·les següents: del polígon 7, les parcel·les 71 i 87, del terme municipal de Mutxamel (Alacant).  
Emplaçament de la infraestructura d'evacuació exclusiva del promotor: polígon 7, parcel·la 71, del terme municipal de Mutxamel (Alacant).  
  
Emplaçament del centre de seccionament que se cedirà al gestor de la xarxa, I-DE Redes Eléctricas Inteligentes, SAU: polígon 7, parcel·la 71 del terme municipal de Mutxamel (Alacant).  
Emplaçament de la línia d'evacuació que se cedirà al gestor de la xarxa, I-DE Redes Eléctricas Inteligentes, SAU: polígon 7, parcel·les 66, 71 i 99 del terme municipal de Mutxamel (Alacant).  
Òrgan competent per a autoritzar la instal·lació: Servici Territorial d'Indústria, Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte. Denominació: «Projecte tecnicoeconòmic instal·lació fotovoltaica part. Bonalba 7,39 MWp / 6,29 MW a Mutxamel (Alacant)».  
- Projecte de la infraestructura d'evacuació. Denominació: «Projecte tecnicoeconòmic centres de transformació d'abonat, i línies subterrànies d'MT part. Bonalba a Mutxamel (Alacant)».  
- Projecte d'infraestructura d'evacuació per a cedir al gestor de la xarxa de distribució. Denominació: «Projecte tecnicoeconòmic centre de seccionament telecomandat part. Bonalba a Mutxamel (Alacant)».  
- Projecte d'infraestructura d'evacuació per a cedir al gestor de la xarxa de distribució. Denominació: «Projecte tecnicoeconòmic línies subterrànies de mitjana tensió i derivacions subterrànies part. Bonalba a Mutxamel (Alacant)».  
- Estudi d'impacte ambiental.  
- Estudi d'integració paisatgística.  
- Estudi d'inundabilitat.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i l'entorn afectat.  
  
- Plec general de normes de seguretat en prevenció d'incendis forestals.  
- Separates dirigides a:  
o Ajuntament de Mutxamel.  
o Confederació Hidrogràfica del Xúquer.  
o I-DE Redes Eléctricas Inteligentes, SAU.  
Pressupost d'execució material: 4.318.844,18 €  
Característiques principals:  
Instal·lació fotovoltaica: la central fotovoltaica denominada Bonalba FV, de 7,3905 MWp, està composta per un camp generador d'11.370 mòduls fotovoltaics de 650 Wp, muntats directament sobre el sòl en estructura fixa. Estos mòduls fotovoltaics es connecten amb 34 inversors de 185 kVA. Això suposa una potència nominal d'inversors de 6,29 MW. Al seu torn, els inversors es connecten amb la part de baixa tensió de dos transformadors per a elevar la tensió i cel·les de mitjana tensió.  
  
Línia subterrània d'interconnexió des del centre de transformació 1 fins al centre de transformació 2, amb conductor AL RHZ1 240 mm² directament soterrat i longitud 140 metres.  
Línia subterrània d'evacuació des del centre de transformació 2 fins al nou centre de seccionament, amb conductor AL HEPRZ1 300 mm² directament soterrat i longitud 135 metres.  
Nou centre de seccionament que se cedirà al gestor de la xarxa de distribució, des d'on partix una línia subterrània de doble circuit d'evacuació fins a la línia actual propietat del gestor de la xarxa de distribució línia 24 - Bonalba de 20 kV de l'ST El Cantalar (20 kV), en el tram de línia comprés entre els CT Lomas Bonalba - 311071717 i Marge MTX - 099765801, connectat mitjançant un entroncament, en el qual s'utilitzarà conductor AL RHZ1 240 mm² sota tub, amb una longitud total de 815 metres (1.630 m).  
El punt de connexió té afecció sobre el nus de transport El Cantalar (220 kV).  
Finalitat: generació d'energia elèctrica mitjançant una instal·lació solar fotovoltaica, així com l'evacuació d'esta a la xarxa de transport d'energia elèctrica.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació inferior o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
La documentació s'exposarà per a consulta pública en la pàgina web següent: http://cindi.gva.es/va/web/energia/alacant, en valencià, i http://cindi.gva.es/web/energia/alacant, en castellà, en l'apartat «Informació pública», disponibles l'endemà de la publicació.  
  
La qual cosa es fa pública per al coneixement general i perquè totes les persones físiques o jurídiques que es consideren afectades en els seus drets puguen examinar la documentació detallada en la pàgina web indicada, https://cindi.gva.es/va/web/energia/alacant, així com dirigir al servici territorial esmentat les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'este anunci, les quals es podran presentar per via telemàtica mitjançant la seu electrònica de la Generalitat amb l'enllaç https://www.gva.es/va/inicio/procedimientos'id\_proc=15459&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 28 de febrer de 2024.- La cap del Servici Territorial d'Indústria, Energia i Mines d'Alacant: Rosa María Aragonés Pomares.